АҞӘА, жьҭаара 4 - Sputnik. Аԥшыхәратә хәҭа аррамаҵзурауаа аспорттә еицлабраҿы зегьы иреиӷьын ҳәа иалкаахеит. Абри атәы аанацҳауеит ААО апресс-маҵзура.
Аспорттә хәмаррақәа ирылахәын зықьҩык инарзынаԥшуа аруаа абаза еиуеиԥшым аҟәшақәа рҟынтә: аԥшыхәратә, атанктә, артиллериатә, аимадаратә уҳәа уахь иналаҵаны.
Аспартакиада иалахәыз аррамаҵзурауаа 20 рҟынӡа аспорттә усмҩаԥгатәқәа ирхысыр акәын – аидарашьҭыхра, ашаха ахара, ашахматтә турнир, иара убас ашьапылампыли анапылампыли реиԥш иҟаз акомандатә хәмаррақәагьы.
Анаҩс аруаа хә-километрак иҩны, аҭыԥ аҿы ианнеилак агранатаршәреи аҵәырӷәаҿы аҽышьҭыхреи рҟны еицлабуан.
Аспартакиада ахыркәшамҭазы аиаарира згаз акомандақәеи хазы игоу аруааи ахраҿақәеи, аҳамҭақәеи, аҳаҭырбӷьыцқәеи рыҭан.
Иара убас шәаԥхьар ҟалоит:
- "Кавказ-2020" ашьҭахь асапиорцәа аполигонқәа дрыцқьеит